Diari Oficial de la Generalitat Valenciana


Sumari del DOGV 3012, del 12-06-1997 (1997/8136)

ORDRE de 28 de maig de 1997, de la Conselleria de Cultura, Educació i Ciència, per la qual es convoca concurs públic d'ajudes per a les associacions d'editors i llibreters i empreses editorials de la Comunitat Valenciana, per a l'organització i participació en fires del llibre, congressos i activitats similars.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3012

Data del DOGV
:   12-06-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/8136


Data del document
:   28-05-1997

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 28 de maig de 1997, de la Conselleria de Cultura, Educació i Ciència, per la qual es convoca concurs públic d'ajudes per a les associacions d'editors i llibreters i empreses editorials de la Comunitat Valenciana, per a l'organització i participació en fires del llibre, congressos i activitats similars.
  
La Generalitat Valenciana, segons estableix l'art. 31.4 de l'Estatut d'Autonomia, té competència exclusiva en matèria de cultura. Basant-se en això, resulta oportú potenciar la labor i iniciativa dels editors i llibreters de la Comunitat Valenciana, individualment o a través de les seues associacions.
  
Per tot això, en ús de les facultats que em confereix l'art. 35 de la Llei de la Generalitat Valenciana 5/1983, de 30 de desembre, de Govern Valencià,
  
  
ORDENE
  
  
Primer
  
Es convoca concurs públic per a la concessió d'ajudes a les associacions d'editors i llibreters i empreses editorials radicades a la Comunitat Valenciana, destinades a sufragar les seues activitats i s'aproven les bases per les quals es regeix aquesta convocatòria, incloses en l'Annex I d'aquesta ordre.
  
  
Segon
  
L'import d'aquestes ajudes es farà efectiu a càrrec de les aplicacions pressupostàries 44.18.966.93.493.06 i 51.23.833.80.949.88, depenent de si el beneficiari és una associació d'editors o llibreters o una editorial privada, de la línia 406/000/97, denominada ajudes a la promoció del llibre valencià.
  
L'import global màxim destinat a aquestes ajudes serà de set milions (7.000.000) de pessetes.
  
  
DISPOSICIONS FINALS
  
  
Primera
  
Es delega en la directora general de Promoció Cultural, Museus i Belles Arts la facultat de resoldre la concessió d'aquestes ajudes i se l'autoritza per què, en l'àmbit de les seues competències, adopte les mesures necessàries per al seu desenvolupament i execució.
  
  
  
Segona
  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.
  
  
Tercera
  
Contra aquesta ordre, que posa fi a la via administrativa, es podrà presentar un recurs contenciós administratiu, en el termini de dos mesos des del dia següent de la publicació, davant la Sala Contenciosa Administrativa del Tribunal Superior de Justícia de la Comunitat Valenciana.
  
La interposició del recurs requerirà la comunicació prèvia a aquest òrgan.
  
Tot això d'acord amb l'article 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre.
  
  
València, 28 de maig de 1997
  
  
El conseller de Cultura, Educació i Ciència,
  
FRANCISCO E. CAMPS ORTIZ
  
ANNEX I
  
  
Bases de la convocatòria per a l'adjudicació d'ajudes a les associacions d'editors i llibreters i empreses editorials de la Comunitat Valenciana, per a l'organització i participació en fires del llibre, congressos i activitats similars per a 1997.
  
  
Primera
  
Aquestes ajudes contribuiran al finançament parcial fins un màxim del 50% de les despeses ocasionades en l'execució dels programes d'activitats que realitzen els editors i llibreters en matèria d'organització de fires.
  
Seran objete d'ajuda les activitats següents:
  
a) Organització o participació en fires del llibre.
  
b) Organització de congressos, encontres, cicles de conferències, taules rodones relatius a temes específics d'aquests col·lectius professionals.
  
  
Segona
  
1. Podran sol·licitar aquestes ajudes:
  
a) Les associacions d'editors, la seu i activitat de les quals estiga radicada a la Comunitat Valenciana, que vulguen participar amb un estand, organitzat i gestionat per aquestes associacions, a les fires del llibre de Frankfurt i Bolonya. En el cas que concórrega més d'una associació a la mateixa fira, hauran d'arribar a un acord per al muntatge i gestió d'un estand únic. En l'estand haurà de figurar, al costat del nom i l'anagrama de l'associació o associacions, l'anagrama de la Generalitat Valenciana.
  
b) Els editors radicats a la Comunitat Valenciana que vulguen participar com a empresa individual a les fires de Frankfurt i Bolonya, a fi d'establir contactes de caràcter professional. A aquests editors se'ls concedirà una ajuda en concepte de borsa de viatge.
  
c) Les associacions de llibreters d'Alacant, Castelló i València per a l'organització i gestió de les fires del llibre a les ciutats d'Alacant, Castelló i València. En el cas que concórrega en una mateixa ciutat més d'una associació, hauran d'arribar a un acord per al muntatge conjunt d'una única fira. En aquestes fires haurà de figurar, entre les institucions col·laboradores, l'anagrama de la Generalitat Valenciana.
  
d) Aquelles associacions d'editors i llibreters radicades a la Comunitat Valenciana que organitzen o desitjen participar en congressos, encontres, etc. relacionats amb algú aspecte del sector del llibre.
  
2. Aquestes ajudes es podran sol·licitar per a les fires, congressos, etc. que se celebren durant el període comprés entre l'1 de gener i fins el 30 d'octubre de 1997.
  
3. Es podran finançar a càrrec d'aquestes ajudes les despeses generades per l'activitat en matèria de fires, congressos, etc. tant dels editors com de les associacions d'editors i llibreters.
  
  
Tercera
  
Les ajudes de la Conselleria de Cultura, Educació i Ciència en el finançament de cada petició que resulte acceptada seran com a màxim del cinquanta per cent (50%) del cost de l'activitat que es realitze en l'esmentat període.
  
Els editors, mitjançant les seus associacions o individualment, i les associacions de llibreters hauran d'aportar a càrrec dels seus pressupostos la part no finançada per la Generalitat Valenciana.
  
  
Quarta
  
1. El termini de presentació de sol·licituds serà de quinze dies hàbils comptats des de l'endemà de la publicació d'aquesta convocatòria en el Diari Oficial de la Generalitat Valenciana. Els terminis que acaben en dies inhàbils, així com els dissabtes i els dies 24 i 31 de desembre o qualsevol altre que es declare inhábil, s'entendrà prorrogat fins el primer dia hàbil següent.
  
2. La sol·licitud d'ajuda econòmica, segons el model que figura en l'annex II d'aquesta ordre, estarà dirigida a la Conselleria de Cultura, Educació i Ciència, Direcció General de Promoció Cultural, Museus i Belles Arts i haurà d'acompanyar-se dels documents següents:
  
a) Estatuts de l'Associació o, en el cas de que el sol·licitant siga una empresa editorial, fotocòpia compulsada del document nacional d'identitat si la editorial és persona fisica o fotocòpia compulsada del document públic que acredite la seua constitució si l'editorial és persona juridica, així com la documentació que acredite la representació que ostenta la persona que signa la sol·licitud i fotocòpia compulsada del seu document nacional d'identidat.
  
b) Número de Registre de l'Associació.
  
c) Declaració de qui ès el representant legal de l'associació i fotocòpia compulsada del seu document nacional d'identitat, en el cas que el sol·licitant siga una associació d'editors o de llibreters.
  
  
d) Declaració de que l'Associació o, en el seu cas, l'editorial es troba a la Comunitat Valenciana.
  
e) Memòria detallada del pla de l'activitat prevista i cost total d'aquesta.
  
f) Entitat bancària i número del compte corrent on s'haja de realitzar l'ingrés de la transferència, en cas que siga concedida l'ajuda.
  
g) Fotocòpia compulsada del CIF de l'associació d'editors i llibreters, o dels editors que concursen individualment.
  
  
3. La documentació assenyalada en l'apartat anterior es podrà presentar, compulsada en el cas que siga fotocòpia, al Registre General de la Conselleria de Cultura, Educació i Ciència, a les direccions territorials de Cultura i Educació de Castelló, València o Alacant o per qualsevol dels mitjans que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
  
4. Les instàncies de sol·licitud es facilitaran als interessats a la Conselleria de Cultura, Educació i Ciència, a les direccions territorials de Cultura de castelló, València o Alacant
  
  
5. Si la sol·licitud no compleix els requisits i documents que s'indiquen en aquesta base es requerirà a l'interessat perquè, en un termini de deu dies, esmene la falta o aporte els documents preceptius, amb la indicació que, si no ho fa així, es considerarà que desisteix de la seua petició i s'arxivarà sense més tràmits, d'acord amb l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
  
Cinquena
  
1. Es nomena una comissió de valoració de les sol·licituds integrada per:
  
President: la cap del Servei del Llibre, Arxius i Biblioteques.
  
  
Vocals: la cap de la Secció de Extensió Bibliotecària.
  
 el cap de la Secció d'Arxius.
  
 la coordinadora de Biblioteques.
  
Secretari: el cap de la Secció del Llibre.
  
2. La Comissió examinarà les sol·licituds presentades, i, basant-se en el seu interés, elevarà una proposta d'adjudicació a la directora general de Promoció Cultura, Museus i Belles Arts que hi dictarà una Resolució que serà publicada en el Diari Oficial de la Generalitat Valenciana.
  
Alhora, la Comissió de vbaloració podrà formular proposta en el sentit que siguen declarades desertes les ajudes si, al seu parer, no hi hagués sol·licituds amb mèrits suficients per a adjudicar-les.
  
  
3. Si en el termini de tres mesos, comptats a partir del dia que finalitze el termini de presentació d'instàncies, no s'aprova la resolució corresponent, s'entendrà que totes les peticions han sigut desestimades.
  
  
Sisena
  
Forma de pagament i obligacions dels beneficiaris:
  
S'efectuarà un únic pagament després d'haver comprovat les obligacions dels beneficiaris, que són les següents:
  
a) Acreditar, en el termini màxim de deu dies comptats des de l'endemà de la notificació de la concessió, que es troba al corrent en les seues obligacions tributàries, inclós l'Impost d'Activitats Económiques en el cas que tribute, i davant la Seguretat Social, referit als 12 mesos anteriors a la sol·licitud de la subvenció, en els termes previstos en l'Ordre de la Conselleria d'Economia i Hisenda de 30 de maig de 1996 (DOGV 21 de juny de 1996).
  
  
b) Realitzar l'activitat que fonamenta la concessió de l'ajuda.
  
  
c) Acreditar davant la Conselleria de Cultura, Educació i Ciència la realització de l'activitat, i també el compliment dels requisits i condicions que determinen la concessió o l'ús de l'ajuda.
  
  
d) El sotmetiment a les actuacions de control financer que corresponen a la Intervenció General en relació amb les ajudes concedides.
  
e) Comunicar a la Conselleria de Cultura, Educació i Ciència l'obtenció de subvencions o ajudes per a la mateixa finalitat, procedents de qualssevol administracions o ens públics.
  
  
Setena
  
Tota alteració de les condicions que es tenen en compte per a la concessió de l'ajuda, i en tot cas l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.
  
L'import de les ajudes regulades en aquesta convocatòria en cap cas no podrà ser d'una quantia que, sol o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat que ha de realitzar el beneficiari.
  
  
Vuitena
  
Seran procedents el reintegrament de les quantitats percebudes i l'exigència de l'interés de demora des del moment del pagament de l'ajuda en els casos següents:
  
a) Obtenir l'ajuda sense complir les condicions requerides per a això.
  
b) Incompliment de la finalitat per a la qual es va concedir l'ajuda.
  
c) Incompliment de les condicions imposades als beneficiaris amb motiu de la concessió de l'ajuda.
  
Igualment, en el supòsit previst en el paràgraf segon de la base anterior, quan la subvenció principal siga de la Generalitat Valenciana serà procedent el reintegrament de l'excés obtingut sobre el cost de l'activitat realitzada.
  
  
Novena
  
Quan en l'exercici de les funcions d'inspecció o control es deduïsquen indicis de la incorrecta obtenció, ús o destinació de l'ajuda percebuda, la Conselleria de Cultura, Educació i Ciència podrà acordar la retenció de les factures, documents equivalents o substitutius i de qualsevol altre document relatiu a les operacions en què es manifesten aquests indicis.
  
  
Deu
  
Per a efectuar el pagament als editors i llibreters, bé a través de les seues associacions o individualment, hauran de presentar la documentació següent:
  
a) Factures originals de les despeses realitzades.
  
b) Una memòria explicativa i detallada de les activitats realitzades.
  
c) Una relació explicativa i detallada de les despeses especificades en les esmentades factures.
  
d) Documentació acreditativa que el beneficiari es troba al corrent en les seues obligacions tributàries, inclòs l'Impost d'activitats Econòmiques en el cas que tribute, i davant la Seguretat Social. Aquesta documentació s'inclourà en el cas de que les certificacions presentades en el moment de la concessió de l'ajuda hagen esgotat la seua validesa de 6 mesos comptadors des de la data en què va ser expedida.
  
Aquests justificants, que aniran dirigits a la directora general de Promoció Cultural, Museus i belles Arts hauran de presentar-se fins el dia 15 de novembre de 1997, inclusivament, a la Conselleria de Cultura, Educació i Ciència.
  
  
Onze
  
A més del que especifica la base segona, punts a i c, si l'activitat subvencionada genera algun tipus d'imprés (publicacions, fullets de propaganda, etc.), s'hi indicarà que l'activitat ha rebut una ajuda de la Conselleria de Cultura, Educació i Ciència de la Generalitat Valenciana.
  
  
  
ANNEX II
  
  
El sotasignat amb DNI en representació de l'associació/editorial amb domicili a codi postal carrer núm tel. ., d'acord amb l'Ordre de la Conselleria de Cultura, Educació i Ciència per a la concessió d'ajudes als editors i llibreters de la Comunitat Valenciana per a l'organització i participació en fires del llibre, congressos i activitats similars per a 1997.
  
  
EXPOSE
  
  
Primer. Que l'associació/editorial que represente vol acollir-se a les esmentades ajudes amb el pla d'activitats exposat en la documentació següent:
  
a) Estatuts de l'Associació o, en el cas de que el sol·licitant siga una empresa editorial, fotocòpia compulsada del document nacional d'identitat si la editorial és persona fisica o fotocòpia compulsada del document públic que acredite la seua constitució si l'editorial és persona juridica, així com la documentació que acredite la representació que ostenta la persona que signa la sol·licitud i fotocòpia compulsada del seu document nacional d'identidat.
  
b) Número de Registre de l'Associació.
  
c) Declaració de qui ès el representant legal de l'associació i fotocòpia compulsada del seu document nacional d'identitat, en el cas que el sol·licitant siga una associació d'editors o de llibreters.
  
  
d) Declaració de que l'Associació o, en el seu cas, l'editorial es troba a la Comunitat Valenciana.
  
e) Memòria detallada del pla de l'activitat prevista i cost total d'aquesta.
  
f) Entitat bancària i número del compte corrent on s'haja de realitzar l'ingrés de la transferència, en cas que siga concedida l'ajuda
  
g) Fotocòpia compulsada del CIF de l'associació d'editors i llibreters, o dels editors que concursen individualment.
  
  
Segon. Que l'associació/editorial, pel fet de participar en aquest concurs, accepta totes les condicions establides en les bases que regulen l'ajuda esmentada.
  
  
 , de de 1997
  
  
Firma
  
  
CONSELLERIA DE CULTURA, EDUCACIÓ I CIÈNCIA. DIRECCIÓ GENERAL DE PROMOCIÓ CULTURAL, MUSEUS I BELLES ARTS